в част III на общия ветеринарен входен документ (ОВВД) в TRACES, за да се прекрати статусът на временно допускане. Възможността обаче да се направят повече вписвания в част III от ОВВД, необходими за извършването на процедурата, описана в член 19 от Регламент (ЕС) 2018/659, не е включена в настоящата версия на TRACES и ще бъде предоставена само в единния здравен документ за въвеждане (ЕЗДВ), който се установява от Комисията в съответствие с член 58 от Регламент (ЕС) 2017/625 (5), приложим от 14 декември 2019 г., в рамките на разработването на система за управление на информацията относно официалния контрол (IMSOC). Поради това прилагането на член 19, параграф 2, буква а) е необходимо да се отложи до посочената дата.
 (6)
 Въвеждането на сперма, яйцеклетки и ембриони от еднокопитни животни в Съюза може да бъде разрешено от трети държави или от части от територията на трети държави, от които е разрешено въвеждането на еднокопитни животни, при условие че пратката е изпратена от одобрен център за събиране или съхранение на сперма, включен в списъка в съответствие с член 17, параграф 3, буква б) от Директива 92/65/ЕИО, и се придружава от здравен сертификат. От приложение I към Регламент (ЕС) 2018/659 е видно, че въвеждането в Съюза на сперма от Барбадос, Бермуда, Боливия и Турция е разрешено. Посочените държави обаче нямат одобрени центрове за събиране на сперма. Поради това приложение I към регламента следва да бъде поправено, така че да се уточни, че въвеждането в Съюза на сперма от еднокопитни животни от посочените държави не е разрешено до одобряването на поне от един център за събиране на сперма.
 (7)
 Катар представи документация за одобрението на център за събиране на сперма в съответствие с член 17, параграф 2, буква б), подточка ii) от Директива 92/65/ЕИО и на 10 март 2017 г. този център за събиране на сперма беше включен в списъка (6). От приложение I към Регламент за изпълнение (ЕС) 2018/659 обаче е видно, че вносът на сперма, събрана от регистрирани коне в Катар, не е разрешен. Поради това е целесъобразно да се коригира приложение I към Регламент за изпълнение (ЕС) 2018/659, за да се посочи, че вносът на сперма, събрана от регистрирани коне в Катар, е разрешен.
 (8)
 Поради това вписванията относно Барбадос, Бермуда, Боливия, Турция и Катар в приложение I към Регламент за изпълнение (ЕС) 2018/659 следва да бъдат съответно поправени.
 (9)
 Най-новата информация относно сап, получена от Бразилия, показва, че някои части от територията на Бразилия вече не са свободни от сап. Поради това въвеждането на еднокопитни животни и на сперма, яйцеклетки и ембриони от еднокопитни животни следва да бъдат преустановено от частите от територията на Бразилия, които вече не са свободни от сап.
 (10)
 След извършването от Съюза на одит в Мексико (7) въвеждането на еднокопитни животни и на сперма, яйцеклетки и ембриони от еднокопитни животни беше преустановено с Решение за изпълнение 2013/167/ЕС на Комисията (8). Впоследствие мексиканските органи предоставиха информация, с която по подходящ начин са взети под внимание препоръките, направени в резултат на одита. Поради това е целесъобразно да се разреши